# Jäsentietojen käsittely Laajavuoren Ratsukot ry ja Suomen Ratsastajainliitossa

**Toimijat**

Laajavuoren Ratsukot ry on Suomen Ratsastajainliiton (SRL) jäsen. SRL on ratsastusurheilun katto-organisaatio Suomessa. Laajavuoren Ratsukot ry kerää jäsenistään henkilötietoja ja käsittelee niitä yhdessä SRL:n kanssa. Henkilötietoja ei luovuteta ulkopuolisille eikä markkinointitarkoituksiin.

Laajavuoren Ratsukot ry:ssä jäsenrekisteristä vastaa jäsensihteeri Tuula Puhakka, laajavuorenratsukot.jasenasiat@gmail.com ja SRL:ssa Sari Siltala, sari.siltala@ratsastus.fi, Valimotie 10, 00380 Helsinki.

**Mitä tietoja kerätään ja mitä varten?**

Laajavuoren Ratsukot ry kerää jäseneksi liityttäessä jäsenen nimen, osoitteen ja yhteystiedot. SRL luo uudelle jäsenelle jäsennumeron. Jäsennumero on henkilökohtainen.

(POIS: Laajavuoren Ratsukot ry on lakisääteisesti velvoitettu pitämään jäsenrekisteriä, josta tulee ilmetä jäsenen nimi ja kotipaikka).

Seuran jäsenmaksuun sisältyy SRL:n osuus. Sitä vastaan jäsen saa Hippos-lehden vuosikerran tilauksen ja urheiluvakuutuksen. Jäsenyyteen sisältyvä Hippos-lehden tilaus on sopimus, jonka täyttämiseksi SRL käsittelee nimeä ja osoitetta. Urheiluvakuutuksen osalta vakuutusyhtiö tarkastaa jäsenyyden voimassaolon SRL:sta korvausvaatimuksen yhteydessä. Urheiluvakuutusta varten jäseneltä tarvitaan sosiaaliturvatunnus.

Seurajäsenyys on edellytys osallistumiselle SRL:n alaisiin kilpailuihin. SRL käyttää seurojen jäsenistä muodostuvaa rekisteriään osallistumisoikeuden varmistamiseen; tässä on kyseessä SRL:n kilpailutoiminnan järjestämiseen liittyvä oikeutettu etu.

SRL luovuttaa Hippos-lehden postituksesta vastaavalle yritykselle nimi- ja osoitetiedot. SRL:lla on sopimus lehden kustantajan kanssa, joka vastaa lehden postituksesta. Kustantaja käsittelee henkilötietoja SRL:n lukuun eikä ole oikeutettu käyttämään tietoja omiin tarkoituksiinsa. Vakuutusyhtiö käsittelee henkilötietoja korvausvaatimusten yhteydessä eikä ole oikeutettu käyttämään tietoja omiin tarkoituksiinsa.

Laajavuoren Ratsukot ry kerää jäseneksi liityttäessä jäsenen suostumuksella sähköpostiosoitteen ja puhelinnumeron. Näitä tietoja käytetään jäsenen ja seuran väliseen yhteydenpitoon. Näitä tietoja ei luovuteta kenellekään eikä näitä käytetä mihinkään muuhun. Jäsenellä on oikeus peruuttaa suostumus milloin tahansa ilmoittamalla siitä jäsensihteerille.

Henkilötietoja käytetään Laajavuoren ratsukot ry:ssä seuraaviin tarkoituksiin:
Tiedonvälitykseen seuran jäsenille
Tapahtumailmoittautumisten ylläpitoon
Tapahtumasta viestimiseen ilmoittautuneille
Palautteen keräämiseen ilmoittautuneilta
Seuran analytiikkaan ja tilastollisiin tarkoituksiin.

**Jäsenen oikeudet**

Jäsenellä on seuraavat oikeudet henkilötietojen käsittelyn osalta:

1) Jäsenellä on oikeus pyytää nähtäväkseen itseään koskevat tiedot. Pyyntö on tehtävä kirjallisesti. Nämä on toimitettava 30 päivän sisällä pyynnöstä.

2) Jäsenellä on oikeus pyytää virheellisten tietojen päivittämistä.

3) Jäsenellä on oikeus peruuttaa suostumus sähköpostiosoitteen ja/tai puhelinnumeron käsittelyn osalta ilmoittamalla siitä jäsensihteerille; tällöin tieto tulee poistaa.

4) Henkilöllä on oikeus vaatia tietojensa poistamista, jos henkilö ei ole seuran jäsen.

5) Jäsenellä on oikeus tehdä valitus valvontaviranomaiselle, jos hän kokee, että hänen oikeuksiaan on loukattu

Tämä on Laajavuoren ratsukot ry:n henkilötietolain (10 ja 24 §) ja EU:n yleisen tietosuoja-asetuksen (GDPR) mukainen rekisteri- ja tietosuojaseloste. Seloste on päivitetty 9.2.2019.